मांगे नहीं मानी तो पैंशनर्स करते रहेंगे संघर्ष: नरेश कुमार
पठानकोट | प्रदेशमें नई सरकार बनने पर अपनी मांगों को लेकर तेज संघर्ष छेड़ने का ऐलान पंजाब स्टेट पेंशनरों ने किया है। यह ऐलान मंगलवार को पंजाब स्टेट पेंशनर के ज्वाइंट फ्रंट जिला पठानकोट की सीनियर कन्वीनर नरेश कुमार की अगुवाई में हुई मीटिंग में किया गया है। पेंशनरों ने कहा कि प्रदेश में चाहे किसी भी पार्टी की सरकार बने पेंशनर अपनी मांगों को लेकर इसी प्रकार संघर्ष करते रहेंगे। मीटिंग में पेंशनर जत्थेबंदियों के प्रतिनिधि मास्टर रामदास, एमपी गुप्ता, सुखविंदर शर्मा, तीर्थ सिंह, हंसराज टीआर शर्मा विशेष रूप से मौजूद रहे। संबोधित करते हुए प्रतिनिधियों ने कहा कि बड़े अफसोस की बात है कि प्रदेश सरकार ने पेंशनरों की मांगों को नजरअंदाज किया है। उन्होंने कहा कि महंगाई भत्ते को केंद्र की तर्ज पर लागू करना, मेडिकल भत्ते में बढ़ौतरी, बकाये का तुरंत भुगतान एवं छठे पे कमीशन को लागू करना आदि उनकी मांगे हैं। इस दौरान चमन लाल गुप्ता, बलदेव राज, सुभाष चंद्र, राकेश महाजन, तरसेम मौजूद थे।
hin_Deva hin_Deva